bse
వారంలో నష్టాల బోణీ
ముంబై, డిసెంబరు 12: రెండురోజుల లాభాల ట్రేడింగ్‌కు గండికొడుతూ మార్కెట్లు స్వల్పనష్టా లకు గురయ్యాయి. సెన్సెక్స్‌ 232 పాయింట్లు దిగువన 26,515 పాయింట్లవద్ద స్థిరపడితే నిఫ్టీ 50సూచీ 8170వద్ద స్థిరపడింది. 91 పాయింట్లు క్షీణించింది. మార్కెట్లపరంగాచూస్తే బిఎస్‌ఇలో 1529 కంపెనీలు దిగజారితే 1103 కంపెనీలషేర్లు పెరి గితే మరో 146కంపెనీల షేర్లు స్థిరంగా ఉన్నాయి. బిఎస్‌ఇలో ఆటో సూచి ఎక్కువ నష్టపోయింది. 1.73శాతం దిగజారింది. ఐషర్‌మోటార్స్‌, అమర్‌రాజా బ్యాటరీస్‌, కుమ్మిన్స్‌ ఇండియా, బజాజ్‌ ఆటో వంటివి ఎక్కువ నష్టాల్లో ఉన్నాయి. ఏసియన్‌ పెయింట్స్‌ 3.15 శాతం,యాక్సిస్‌బ్యాంకు 2.58శాతం, బజాజ్‌ ఆటో 2.52శాతం, టాటామోటార్స్‌ 2.05శాతం సెన్సెక్స్‌లో ఎక్కువ నష్టపోయాయి. ఐటిరంగ కంపెనీలు కూడా తమ నష్టాలను కుదించుకున్నాయి. విదేశీ వర్కర్లకు వీసా నిబంధనలు దుర్వినియోగం అయితే ఆ కంపెనీలను నిలిపివేస్తామన్న ట్రంప్‌ ప్రకటనతో కొంతమేర ఒత్తిళ్లకు లోనయిన సంగతి తెలిసిందే.
ఇన్ఫోసిస్‌ 2.44శాతం, టిసిఎస్‌ 1.47 శాతం, విప్రో 1.44శాతం చొప్పున క్షీణించాయి.
ఎంపిక చేసిన మిడ్‌క్యాప్‌, చిన్న ఐటికంపెనీలు లాభా లకు మళ్లాయి. 20శాతం వరకూ పెరిగినట్లు అంచ నా. రోల్టా ఇండియా, అల్లీడ్‌ డిజిటల్‌ సర్వీసెస్‌, ఇంటెన్స్‌ టెక్నాలజీస్‌, ఔరియాన్‌ప్రొ సొల్యూషన్స్‌, డిలింక్‌, స్మార్ట్‌లింక్‌ నెట్‌వర్‌క్క సిస్టమ్స్‌, టివిఎస్‌ ఎలక్ట్రానిక్స్‌, బార్ట్రోనిక్స్‌ ఇండియా వంటివి 10నుంచి 20శాతంపెరిగాయి. బిఎస్‌ఇ ఇంట్రాడే మార్కెట్‌ లో స్మార్ట్‌లింగ్‌నెటవర్క్‌, బ్రార్ట్‌రోనిక్స్‌ ఇండియా, టివిఎస్‌ ఎలక్ట్రానిక్స్‌, తాన్లా సొల్యూషన్స్‌, డేటా మేటిక్స్‌గ్లోబల్‌, హెచ్‌సిఎల్‌ఇన్షోసిస్టమ్స్‌, ఐటి సాప్ట్‌వేర్‌ వంటివి హార్డ్‌వేర్‌ కంపెనీలు 52 వారాల గరిష్ట స్థాయికి చేరాయి. చమురు రిటైల్‌ కంపెనీలు భారీ ఎత్తున పెరగనున్న ముడిచమురుధరల కారణంగా కొంత ఒత్తిడికి గురయ్యాయి. బిపిసిఎల్‌ 2.51శాతం, ఐఒసి 2.23శాతం దిగజారాయి. అయితే ఒఎన్‌ జిసి మాత్రం 2.54శాతం పెరిగింది. ముడిచమురుధరల పెరుగుదల తమకు లాభిస్తుందన్న అంచనా లున్నాయి. విదేశీ మార్కెట్లపరంగాయూరోపియన్‌ స్టాక్స్‌ రాజకీయ అనిశ్చితితో సతమతం అయ్యాయి. అమెరికా ఫెడ్‌ రిజర్వు వడ్డీరేట్ల పెంపు ప్రభావం ఉంటుందని ఇన్వెస్టర్లు ఎదురుచూస్తున్నారు. ఆసియా మార్కెట్లపరంగాచూస్తే మిశ్రమంగా ఉంది. నిక్కీ225 0.84శాతం గరిష్టంగా ముగిసింది. జపాన్‌ అక్టోబరు కీలకమెషినరీ ఆర్డర్లు మొదటిసారిగా పెరిగాయి. చైనా స్టాక్స్‌ గడచిన ఆరునెలల్లో ఎన్నడూలేని విధంగా దెబ్బతిన్నాయి. బ్లూచిప్‌ కంపెనీలు తాజా ప్రభుత్వ ఆంక్షలతో దిగజారాయి. బీమా కంపెనీలు జోరుగా పెట్టుబడులు పెట్టడంపై ఆంక్షలు ప్రకటించిన సంగతి తెలిసిందే. బాండ్లరాబడులు పెరగడంతో ఈక్విటీ మార్కెట్లలో ఎక్కువ అమ్మకాలు జరిగాయి. బ్లూచిప్‌ సిఎస్‌ఐ3-00 సూచి 2.4శాతం దిగజారింది. షాంఘై కాంపోజిట్‌ సూచి 2.5శాతం నష్టపోయింది. హాంకాంగ్‌ హ్యాంగ్‌సెంగ్‌ సూచి 1.4శాతం దిగజారింది. మొత్తం మీద రెండురోజుల లాభాలు వారం మొదటిరోజునే ఆవిరి అయ్యాయని ఇన్వెస్టర్లు కలవరం వ్యక్తం చేశారు.